กฎกระทรวงการจดทะเบียนเครื่องหมายการค้าภายใต้พิธีสารมาดริดพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง มาตรา ๗๙/๖ มาตรา ๗๙/๑๐ มาตรา ๗๙/๑๑ มาตรา ๗๙/๑๒ มาตรา ๗๙/๑๓ และมาตรา๗๙/๑๕ แห่งพระราชบัญญัติเครื่องหมายการค้า พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า(ฉบับที่ ๓) พ.ศ. ๒๕๕๙ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๗พฤศจิกายน พ.ศ. ๒๕๖๐ เป็นต้นไปหมวด ๑บททั่วไป ข้อ๒ ในกฎกระทรวงนี้ทะเบียนระหว่างประเทศ หมายความว่าทะเบียนเครื่องหมายการค้าระหว่างประเทศที่เก็บรักษาโดยสำนักระหว่างประเทศและหมายความรวมถึงข้อมูลที่เป็นทางการเกี่ยวกับทะเบียนนั้นด้วยคำขอพื้นฐาน หมายความว่าคำขอจดทะเบียนเครื่องหมายการค้าในประเทศไทยที่ใช้เป็นฐานในการยื่นคำขอจดทะเบียนระหว่างประเทศภายใต้พิธีสารมาดริดทะเบียนพื้นฐาน หมายความว่าทะเบียนเครื่องหมายการค้าในประเทศไทยที่ใช้เป็นฐานในการยื่นคำขอจดทะเบียนระหว่างประเทศภายใต้พิธีสารมาดริดผู้ขอจดทะเบียน หมายความว่าผู้ขอจดทะเบียนเครื่องหมายการค้าระหว่างประเทศและหมายความรวมถึงตัวแทนของผู้ขอจดทะเบียนด้วยข้อ๓ คำขอจดทะเบียนระหว่างประเทศคำขออื่น ๆ และข้อมูลที่เกี่ยวข้องซึ่งจะส่งไปยังสำนักระหว่างประเทศผ่านกรมทรัพย์สินทางปัญญา กระทรวงพาณิชย์ให้ใช้ภาษาอังกฤษการติดต่อสื่อสารระหว่างผู้ขอจดทะเบียนและกรมทรัพย์สินทางปัญญาให้ใช้ภาษาไทยเว้นแต่หนังสือแจ้งคำสั่งของสำนักระหว่างประเทศไปยังผู้ขอจดทะเบียนที่ยื่นในประเทศไทยเพื่อขอรับความคุ้มครองต่อภาคีอื่นให้ใช้ภาษาอังกฤษหมวด ๒คำขอจดทะเบียนระหว่างประเทศที่ยื่นในประเทศไทยเพื่อขอรับความคุ้มครองต่อภาคีพิธีสารมาดริดอื่น ส่วนที่ ๑การยื่นคำขอจดทะเบียนระหว่างประเทศ ข้อ๔ คำขอจดทะเบียนระหว่างประเทศที่ยื่นภายใต้พิธีสารมาดริดให้เป็นไปตามแบบที่อธิบดีประกาศกำหนดการยื่นคำขอตามวรรคหนึ่งให้ยื่นต่อนายทะเบียน ณ กรมทรัพย์สินทางปัญญา กระทรวงพาณิชย์ หรือโดยวิธีอื่นใดตามที่อธิบดีประกาศกำหนดข้อ๕ ให้ผู้ขอจดทะเบียนกรอกข้อความในคำขอจดทะเบียนระหว่างประเทศเป็นภาษาอังกฤษให้ครบถ้วนตามแบบที่อธิบดีประกาศกำหนดตามข้อ๔ โดยอย่างน้อยต้องระบุข้อมูล ดังต่อไปนี้(๑)ชื่อและที่อยู่ของเจ้าของเครื่องหมายการค้าจะต้องตรงกับที่ระบุไว้ในคำขอพื้นฐานหรือทะเบียนพื้นฐาน(๒)เครื่องหมายที่แสดงในคำขอจดทะเบียนระหว่างประเทศจะต้องเป็นเครื่องหมายเดียวกันกับที่ปรากฏในคำขอพื้นฐานหรือทะเบียนพื้นฐาน(๓)รายการสินค้าที่ระบุในคำขอจดทะเบียนระหว่างประเทศจะต้องสอดคล้องและไม่เกินกว่าที่ปรากฏในคำขอพื้นฐานหรือทะเบียนพื้นฐาน(๔)ภาคีพิธีสารมาดริดที่ประสงค์จะขอรับความคุ้มครองในกรณีที่ผู้ขอจดทะเบียนระบุขอรับความคุ้มครองในภาคีพิธีสารมาดริดที่ต้องระบุภาษาที่จะใช้ในการสื่อสารเพิ่มขึ้นอีกหนึ่งภาษานอกจากภาษาอังกฤษให้ผู้ขอจดทะเบียนระบุภาษาดังกล่าวไว้ด้วยในกรณีที่ผู้ขอจดทะเบียนระบุขอรับความคุ้มครองในภาคีพิธีสารมาดริดที่ต้องยื่นหนังสือแสดงเจตนาที่จะใช้เครื่องหมายผู้ขอจดทะเบียนจะต้องยื่นหนังสือแสดงเจตนาที่จะใช้เครื่องหมายตามแบบที่อธิบดีประกาศกำหนดข้อ๖ ให้ผู้ขอจดทะเบียนชำระค่าธรรมเนียมต่างๆ ดังต่อไปนี้(๑)ค่าธรรมเนียมการจัดเตรียมและจัดส่งคำขอจดทะเบียนระหว่างประเทศภายใต้พิธีสารมาดริด(๒)ค่าธรรมเนียมการจดทะเบียนระหว่างประเทศที่สำนักระหว่างประเทศเรียกเก็บข้อ๗ ให้ผู้ขอจดทะเบียนระบุเป็นหนังสือถึงวิธีการติดต่อกับนายทะเบียนอย่างใดอย่างหนึ่งดังต่อไปนี้(๑)ไปรษณีย์ลงทะเบียนตอบรับ(๒)จดหมายอิเล็กทรอนิกส์(๓)โทรสาร(๔)วิธีการอื่นตามที่อธิบดีประกาศกำหนดส่วนที่ ๒การตรวจสอบคำขอจดทะเบียนระหว่างประเทศของนายทะเบียนในฐานะสำนักงานต้นทาง ข้อ๘ เมื่อนายทะเบียนได้รับคำขอจดทะเบียนระหว่างประเทศเอกสารที่ยื่นประกอบคำขอและค่าธรรมเนียมการจัดเตรียม และจัดส่งคำขอจดทะเบียนระหว่างประเทศภายใต้พิธีสารมาดริดแล้วให้นายทะเบียนลงวันที่รับคำขอและออกเลขรับคำขอสำหรับการอ้างอิงข้อ๙ เมื่อนายทะเบียนได้ลงวันที่รับคำขอและออกเลขรับคำขอสำหรับการอ้างอิงแล้วให้นายทะเบียนตรวจสอบความถูกต้องครบถ้วนของข้อมูลที่ระบุในแบบคำขอจดทะเบียนระหว่างประเทศ และเอกสารที่ยื่นประกอบคำขอตามที่กำหนดไว้ในข้อ๕ ภายในยี่สิบห้าวันนับแต่วันที่รับคำขอในกรณีที่เห็นว่าข้อมูลที่ระบุในแบบคำขอจดทะเบียนระหว่างประเทศและเอกสารที่ยื่นประกอบคำขอไม่ถูกต้องครบถ้วนให้นายทะเบียนแจ้งให้ผู้ขอจดทะเบียนทราบพร้อมคำแนะนำเพื่อดำเนินการแก้ไขให้ถูกต้องครบถ้วนภายในสิบห้าวันนับแต่วันที่ได้รับแจ้งและเมื่อผู้ขอจดทะเบียนได้ดำเนินการแก้ไขให้ถูกต้องครบถ้วนและส่งให้นายทะเบียนภายในกำหนดเวลาดังกล่าวแล้วให้นายทะเบียนพิจารณาให้แล้วเสร็จภายในสิบห้าวันนับแต่วันที่ได้รับแจ้งการแก้ไขในกรณีที่เห็นว่าข้อมูลที่ระบุในแบบคำขอจดทะเบียนระหว่างประเทศและเอกสารที่ยื่นประกอบคำขอถูกต้องครบถ้วนหรือผู้ขอจดทะเบียนได้ดำเนินการแก้ไขให้ถูกต้องครบถ้วนภายในกำหนดเวลาตามวรรคสองแล้วให้นายทะเบียนแจ้งให้ผู้ขอจดทะเบียนทราบเพื่อโอนเงินค่าธรรมเนียมการจดทะเบียนระหว่างประเทศที่สำนักระหว่างประเทศเรียกเก็บให้แก่สำนักระหว่างประเทศภายในสามวันนับแต่วันที่ได้รับแจ้งและเมื่อได้ชำระค่าธรรมเนียมดังกล่าวแล้วให้ผู้ขอจดทะเบียนแจ้งเลขอ้างอิงสำหรับการโอนเงินดังกล่าวให้นายทะเบียนทราบและให้นายทะเบียนรับรองความถูกต้องครบถ้วนของข้อมูลในแบบคำขอจดทะเบียนระหว่างประเทศและเอกสารประกอบคำขอและส่งให้แก่สำนักระหว่างประเทศในกรณีที่นายทะเบียนส่งเอกสารตามวรรคสามให้แก่สำนักระหว่างประเทศภายในสองเดือนนับแต่วันที่ได้รับคำขอให้ถือว่าวันที่กรมทรัพย์สินทางปัญญารับคำขอนั้นเป็นวันที่ยื่นคำขอจดทะเบียนระหว่างประเทศแต่ในกรณีที่นายทะเบียนไม่สามารถดำเนินการได้ภายในระยะเวลาดังกล่าวให้ถือว่าวันที่สำนักระหว่างประเทศได้รับคำขอจากนายทะเบียนเป็นวันที่ยื่นคำขอจดทะเบียนระหว่างประเทศในกรณีที่ผู้ขอจดทะเบียนไม่ดำเนินการแก้ไขเอกสารให้ถูกต้องครบถ้วนตามวรรคสอง หรือไม่ชำระค่าธรรมเนียมตามวรรคสาม แล้วแต่กรณีภายในหนึ่งร้อยยี่สิบวันนับแต่วันที่ได้รับแจ้ง ให้ถือว่าผู้ยื่นคำขอไม่ประสงค์จะดำเนินการต่อไปและให้นายทะเบียนจำหน่ายคำขอออกจากสารบบข้อ๑๐ ในระหว่างที่นายทะเบียนยังไม่ได้ส่งคำขอจดทะเบียนระหว่างประเทศและเอกสารที่ยื่นประกอบคำขอไปยังสำนักระหว่างประเทศผู้ขอจดทะเบียนอาจขอแก้ไขคำขอจดทะเบียนระหว่างประเทศและเอกสารที่ยื่นประกอบคำขอดังกล่าวได้โดยแจ้งให้นายทะเบียนทราบเป็นลายลักษณ์อักษรพร้อมรายละเอียดที่ขอแก้ไขในกรณีที่นายทะเบียนได้ส่งคำขอจดทะเบียนระหว่างประเทศและเอกสารที่ยื่นประกอบคำขอไปยังสำนักระหว่างประเทศแล้วให้ผู้ขอจดทะเบียนแจ้งการขอแก้ไขคำขอจดทะเบียนระหว่างประเทศไปยังสำนักระหว่างประเทศโดยตรงส่วนที่ ๓การแก้ไขความบกพร่องให้เป็นไปตามที่ได้รับแจ้งจากสำนักระหว่างประเทศ ข้อ๑๑ ในกรณีที่สำนักระหว่างประเทศแจ้งมายังกรมทรัพย์สินทางปัญญาว่าคำขอจดทะเบียนระหว่างประเทศที่ได้ส่งไปนั้นมีความบกพร่องให้นายทะเบียนแก้ไขความบกพร่องดังกล่าวภายในระยะเวลาที่สำนักระหว่างประเทศกำหนดในกรณีที่สำนักระหว่างประเทศแจ้งให้ผู้ขอจดทะเบียนชำระค่าธรรมเนียมเพิ่มเติมและมีข้อเสนอแก้ไขรายการสินค้าหรือจัดจำพวกสินค้าใหม่ให้ผู้ขอจดทะเบียนชำระค่าธรรมเนียมและพิจารณาข้อเสนอดังกล่าวและแจ้งให้นายทะเบียนทราบเพื่อแจ้งต่อไปยังสำนักระหว่างประเทศภายในระยะเวลาที่สำนักระหว่างประเทศกำหนดในกรณีที่สำนักระหว่างประเทศแจ้งให้ผู้ขอจดทะเบียนแก้ไขความบกพร่องให้ผู้ขอจดทะเบียนแก้ไขความบกพร่องดังกล่าวภายในระยะเวลาที่สำนักระหว่างประเทศกำหนดหากผู้ขอจดทะเบียนไม่แก้ไขรายการสินค้าหรือจัดจำพวกสินค้าใหม่ตามข้อเสนอของสำนักระหว่างประเทศภายในระยะเวลาที่สำนักระหว่างประเทศกำหนดตามวรรคสองสำนักระหว่างประเทศจะพิจารณารายการสินค้าหรือจัดจำพวกสินค้าใหม่ตามที่เห็นสมควรหากผู้ขอจดทะเบียนไม่ชำระค่าธรรมเนียมเพิ่มเติมตามวรรคสองหรือไม่แก้ไขความบกพร่องตามวรรคสามให้ถือว่าผู้ขอจดทะเบียนละทิ้งคำขอจดทะเบียนตามที่กำหนดไว้ในพิธีสารมาดริดข้อ๑๒ ในกรณีที่สำนักระหว่างประเทศแจ้งข้อมูลจากสำนักงานของภาคีพิธีสารมาดริดที่ผู้ขอจดทะเบียนขอรับความคุ้มครองให้ผู้ขอจดทะเบียนปฏิบัติอย่างหนึ่งอย่างใดภายในระยะเวลาที่กำหนดให้ผู้ขอจดทะเบียนดำเนินการให้แล้วเสร็จภายในระยะเวลาดังกล่าวในกรณีที่ผู้ขอจดทะเบียนไม่ดำเนินการภายในระยะเวลาตามวรรคหนึ่งให้การขอจดทะเบียนระหว่างประเทศเป็นไปตามหลักเกณฑ์การพิจารณาคำขอของภาคีพิธีสารมาดริดส่วนที่ ๔การยื่นคำขออื่นๆ ข้อ๑๓ ในการยื่นคำขอรับความคุ้มครองเพิ่มเติมให้ผู้ขอจดทะเบียนกรอกข้อความให้ครบถ้วนเป็นภาษาอังกฤษตามแบบที่อธิบดีประกาศกำหนดและยื่นต่อนายทะเบียนกรมทรัพย์สินทางปัญญา กระทรวงพาณิชย์หรือโดยวิธีอื่นใดตามที่อธิบดีประกาศกำหนด หรือจะยื่นต่อสำนักระหว่างประเทศก็ได้การยื่นคำขอรับความคุ้มครองเพิ่มเติมการตรวจสอบคำขอรับความคุ้มครองเพิ่มเติมของนายทะเบียนในฐานะสำนักงานต้นทางการชำระค่าธรรมเนียม และการแก้ไขความบกพร่องตามการแจ้งของสำนักระหว่างประเทศให้นำบทบัญญัติในหมวด ๒ ส่วนที่ ๑ ส่วนที่ ๒ และส่วนที่ ๓ มาใช้บังคับโดยอนุโลมข้อ๑๔ บรรดาคำขออื่น ๆภายใต้พิธีสารมาดริดนอกจากคำขอตามข้อ ๑๓ ให้เป็นไปตามแบบที่อธิบดีประกาศกำหนดในการยื่นคำขออื่นๆ ตามวรรคหนึ่ง ให้ผู้ขอจดทะเบียนกรอกข้อความให้ครบถ้วนเป็นภาษาอังกฤษและยื่นต่อนายทะเบียน ณ กรมทรัพย์สินทางปัญญา กระทรวงพาณิชย์หรือโดยวิธีอื่นใดตามที่อธิบดีประกาศกำหนด หรือจะยื่นต่อสำนักระหว่างประเทศก็ได้ในกรณีที่ยื่นต่อกรมทรัพย์สินทางปัญญากระทรวงพาณิชย์ หรือโดยวิธีอื่นใดตามที่อธิบดีประกาศกำหนด ให้ผู้ขอจดทะเบียนชำระค่าธรรมเนียมการจัดเตรียมและจัดส่งคำขออื่นๆ ให้แก่กรมทรัพย์สินทางปัญญา และค่าธรรมเนียมอื่น ๆตามที่สำนักระหว่างประเทศเรียกเก็บและให้นายทะเบียนจัดส่งคำขอและเอกสารที่ยื่นประกอบคำขอนั้นให้แก่สำนักระหว่างประเทศต่อไปเมื่อผู้ขอจดทะเบียนชำระค่าธรรมเนียมการจัดเตรียมและจัดส่งคำขออื่นๆ แล้วในกรณีที่ยื่นโดยตรงต่อสำนักระหว่างประเทศให้ผู้ขอจดทะเบียนชำระค่าธรรมเนียมอื่น ๆ ตามที่สำนักระหว่างประเทศเรียกเก็บส่วนที่ ๕ผลแห่งการเสียสิทธิในคำขอพื้นฐานหรือทะเบียนพื้นฐานและการจำกัดสิทธิของทะเบียนระหว่างประเทศ ข้อ๑๕ ในกรณีที่คำขอพื้นฐานหรือทะเบียนพื้นฐานถูกถอนคืนละทิ้ง ปฏิเสธ หรือเพิกถอนไม่ว่าด้วยเหตุใด ๆภายในห้าปีนับแต่วันจดทะเบียนระหว่างประเทศ หรือมีการคัดค้าน อุทธรณ์ ยื่นคำร้องหรือฟ้องคดีภายในระยะเวลาดังกล่าว ที่อาจเป็นเหตุให้ถูกถอนคืน ละทิ้ง ปฏิเสธ หรือเพิกถอนในภายหลังให้นายทะเบียนแจ้งข้อเท็จจริงพร้อมด้วยคำสั่ง คำวินิจฉัยหรือคำพิพากษาไปยังสำนักระหว่างประเทศและขอให้สำนักระหว่างประเทศยกเลิกทะเบียนระหว่างประเทศสำหรับสินค้าทั้งหมดหรือบางอย่างที่ได้รับผลกระทบข้อ๑๖ ในกรณีที่ปรากฏต่อนายทะเบียนว่าทะเบียนระหว่างประเทศถูกจำกัดสิทธิในการโอนหรือการอนุญาตให้ใช้สิทธิหรือถูกจำกัดสิทธิโดยประการอื่นใดไม่ว่าทั้งหมดหรือบางส่วนโดยนิติกรรมหรือคำสั่งของนายทะเบียน คณะกรรมการ หรือศาลให้นายทะเบียนแจ้งการจำกัดสิทธินั้นให้สำนักระหว่างประเทศทราบโดยเร็วหมวด ๓คำขอจดทะเบียนระหว่างประเทศที่ส่งมาจากสำนักระหว่างประเทศซึ่งระบุประเทศไทยเป็นประเทศที่ขอรับความคุ้มครอง ข้อ๑๗ เมื่อกรมทรัพย์สินทางปัญญาได้รับคำขอจดทะเบียนระหว่างประเทศที่ส่งมาจากสำนักระหว่างประเทศซึ่งระบุประเทศไทยเป็นประเทศที่ขอรับความคุ้มครองหรือขอรับความคุ้มครองเพิ่มเติมให้นายทะเบียนแปลคำขอจดทะเบียนระหว่างประเทศในส่วนที่จำเป็นเป็นภาษาไทยและออกเลขคำขอจดทะเบียนในราชอาณาจักรเพื่อนำเข้าสู่กระบวนการจดทะเบียนตามลำดับต่อไปข้อ๑๘ การตรวจสอบคำขอจดทะเบียนระหว่างประเทศให้ใช้หลักเกณฑ์และวิธีการเดียวกับการตรวจสอบคำขอจดทะเบียนในราชอาณาจักรเว้นแต่กฎกระทรวงนี้กำหนดไว้เป็นอย่างอื่นข้อ ๑๙ ภายใต้บังคับข้อ ๒๐ ข้อ ๒๓ และข้อ ๒๔ในการตรวจสอบคำขอจดทะเบียนระหว่างประเทศให้นายทะเบียนตรวจสอบคำขอจดทะเบียนระหว่างประเทศและดำเนินการรับจดทะเบียนให้แล้วเสร็จภายในสิบแปดเดือนนับแต่วันที่สำนักระหว่างประเทศแจ้งการขอรับความคุ้มครองในประเทศไทยเมื่อรับจดทะเบียนแล้วให้นายทะเบียนแจ้งการให้ความคุ้มครองไปยังสำนักระหว่างประเทศในกรณีที่นายทะเบียนไม่สามารถดำเนินการได้ภายในระยะเวลาที่กำหนดในวรรคหนึ่ง ให้ถือว่าคำขอนั้นได้รับการจดทะเบียนข้อ๒๐ ในกรณีที่นายทะเบียนพิจารณาแล้วเห็นว่าเครื่องหมายการค้าที่ขอรับความคุ้มครองในประเทศไทยไม่มีลักษณะอันพึงรับจดทะเบียนได้หรือการขอจดทะเบียนเครื่องหมายการค้านั้นไม่ถูกต้องตามบทบัญญัติแห่งกฎหมายว่าด้วยเครื่องหมายการค้าให้นายทะเบียนมีคำสั่งไม่รับจดทะเบียนและแจ้งคำสั่งดังกล่าวไปยังสำนักระหว่างประเทศก่อนครบกำหนดสิบแปดเดือนนับแต่วันที่สำนักระหว่างประเทศแจ้งการขอรับความคุ้มครองในประเทศไทยการแก้ไขคำขอหรือการปฏิบัติตามคำสั่งนายทะเบียนการอุทธรณ์คำสั่ง หรือการดำเนินการอื่นใดตามคำสั่งนายทะเบียนตามวรรคหนึ่งให้ผู้ขอจดทะเบียนตั้งตัวแทนในประเทศไทยและดำเนินการดังกล่าวภายในหกสิบวันนับแต่วันที่ถือว่าผู้ขอจดทะเบียนได้รับหนังสือแจ้งคำสั่งนายทะเบียนตามข้อ๓๓ข้อ๒๑ เมื่อผู้ขอจดทะเบียนได้แก้ไขคำขอให้ถูกต้องตามคำสั่งของนายทะเบียนแล้วให้นายทะเบียนมีคำสั่งประกาศโฆษณาคำขอนั้นต่อไปข้อ ๒๒ ภายใต้บังคับข้อ๒๔ เมื่อนายทะเบียนมีคำสั่งให้ประกาศโฆษณาคำขอจดทะเบียนระหว่างประเทศและมีผู้ยื่นคำคัดค้านให้นายทะเบียนมีคำสั่งไม่รับจดทะเบียนเนื่องจากมีการคัดค้านและแจ้งคำสั่งดังกล่าวพร้อมรายละเอียดแห่งการคัดค้านไปยังสำนักระหว่างประเทศก่อนครบกำหนดสิบแปดเดือนนับแต่วันที่สำนักระหว่างประเทศแจ้งการขอรับความคุ้มครองในประเทศไทยโดยกำหนดให้ผู้ขอจดทะเบียนตั้งตัวแทนในประเทศไทยและยื่นคำโต้แย้งคำคัดค้านภายในหกสิบวันนับแต่วันที่ถือว่าผู้ขอจดทะเบียนได้รับหนังสือแจ้งคำสั่งนายทะเบียนตามข้อ๓๓รายละเอียดของหนังสือแจ้งการคัดค้านอย่างน้อยต้องประกอบด้วยรายการดังต่อไปนี้(๑)เลขทะเบียนระหว่างประเทศ(๒)ชื่อและที่อยู่ผู้คัดค้าน(๓)เหตุผลแห่งการคัดค้าน(๔)บทบัญญัติของกฎหมายที่ใช้เป็นพื้นฐานในการคัดค้าน(๕) เครื่องหมาย เลขที่คำขอ และเลขทะเบียน (ถ้ามี)ของเครื่องหมายการค้าของผู้คัดค้านในกรณีที่คัดค้านโดยอาศัยเหตุเหมือนหรือคล้ายเมื่อนายทะเบียนพิจารณาการคัดค้านแล้วให้แจ้งผลการพิจารณาให้สำนักระหว่างประเทศตัวแทนในประเทศไทยของผู้ขอจดทะเบียนและผู้คัดค้านทราบข้อ ๒๓ ในกรณีที่ระยะเวลาคัดค้านจะสิ้นสุดภายในสามสิบวันก่อนครบกำหนดสิบแปดเดือนตามข้อ๑๙ให้นายทะเบียนแจ้งเลขคำขอและชื่อผู้ขอจดทะเบียนให้สำนักระหว่างประเทศทราบว่าคำขออาจถูกคัดค้านได้และหากมีการคัดค้าน ให้นายทะเบียนแจ้งการคัดค้านคำขอนั้นให้สำนักระหว่างประเทศทราบภายในหนึ่งเดือนนับแต่วันที่มีการยื่นคำคัดค้านนั้นในกรณีที่ไม่มีการคัดค้านตามวรรคหนึ่งให้นายทะเบียนมีหนังสือแจ้งการให้ความคุ้มครองไปยังสำนักระหว่างประเทศข้อ๒๔ ในกรณีที่ระยะเวลาคัดค้านจะสิ้นสุดลงภายหลังครบกำหนดสิบแปดเดือนตามข้อ๑๙ให้นายทะเบียนแจ้งสำนักระหว่างประเทศทราบว่าอาจมีการคัดค้านเกิดขึ้นภายหลังกำหนดระยะเวลาดังกล่าวเว้นแต่เป็นคำขอที่นายทะเบียนเคยมีคำสั่งแจ้งการปฏิเสธไว้ก่อนแล้วในกรณีที่มีการคัดค้านตามวรรคหนึ่งให้นายทะเบียนแจ้งการคัดค้านนั้นพร้อมรายละเอียดตามข้อ ๒๒ วรรคสองไปยังสำนักระหว่างประเทศภายในหนึ่งเดือนนับแต่วันสิ้นสุดระยะเวลาคัดค้าน ทั้งนี้ต้องไม่เกินเจ็ดเดือนนับแต่วันเริ่มต้นระยะเวลาคัดค้านในกรณีที่ไม่มีการคัดค้านให้นายทะเบียนดำเนินการรับจดทะเบียนและมีหนังสือแจ้งการให้ความคุ้มครองไปยังสำนักระหว่างประเทศและผู้ขอจดทะเบียนข้อ๒๕ ในกรณีที่ผู้ขอจดทะเบียนไม่ปฏิบัติตามคำสั่งของนายทะเบียนและมิได้อุทธรณ์คำสั่งของนายทะเบียนภายในระยะเวลาที่กำหนดหรือปฏิบัติตามคำสั่งของนายทะเบียนไม่ครบถ้วนให้นายทะเบียนพิจารณาดำเนินการต่อไปตามเอกสารที่มีอยู่และมีคำสั่งอย่างหนึ่งอย่างใด ดังต่อไปนี้(๑)ในกรณีที่คำขอนั้นมีรายการสินค้าบางส่วนอันพึงรับจดทะเบียนได้ ให้นายทะเบียนมีคำสั่งประกาศโฆษณาคำขอในส่วนที่พึงรับจดทะเบียนได้นั้นต่อไป(๒) ในกรณีที่คำขอนั้นไม่อาจรับจดทะเบียนได้ให้นายทะเบียนมีคำสั่งไม่รับจดทะเบียนคำขอดังกล่าวและแจ้งคำสั่งไปยังสำนักระหว่างประเทศและตัวแทนของผู้ขอจดทะเบียนที่อยู่ในประเทศไทยแล้วแต่กรณี และให้นายทะเบียนสั่งจำหน่ายคำขอนั้นออกจากสารบบข้อ๒๖ ในกรณีที่นายทะเบียนมีหนังสือแจ้งการให้ความคุ้มครองแล้วหากมีคำสั่ง คำวินิจฉัย หรือคำพิพากษาใด ๆ ที่ส่งผลกระทบต่อการให้ความคุ้มครองนั้นให้นายทะเบียนแจ้งผล คำสั่ง คำวินิจฉัย หรือคำพิพากษาให้สำนักระหว่างประเทศทราบข้อ ๒๗ ในกรณีที่นายทะเบียนมีคำสั่งคณะกรรมการมีคำวินิจฉัย หรือศาลมีคำพิพากษาถึงที่สุดให้เพิกถอนเครื่องหมายการค้าระหว่างประเทศที่ได้รับความคุ้มครองในประเทศไทยให้นายทะเบียนแจ้งการเพิกถอนดังกล่าวให้สำนักระหว่างประเทศทราบข้อ๒๘ ในกรณีที่มีการแก้ไขเปลี่ยนแปลงโอน ต่ออายุ หรือบันทึกรายการใด ๆ ในทะเบียนระหว่างประเทศให้ถือว่าเป็นการแก้ไขรายการในทะเบียนในประเทศไทยด้วยและเมื่อได้รับแจ้งจากสำนักระหว่างประเทศ ให้นายทะเบียนแก้ไขเปลี่ยนแปลง โอนต่ออายุ หรือบันทึกรายการตามที่ได้รับแจ้งนั้นในกรณีที่การแก้ไขเปลี่ยนแปลงหรือการโอนนั้นขัดต่อกฎหมายขัดต่อความสงบเรียบร้อยหรือศีลธรรมอันดีของประชาชน ขัดต่อรัฐประศาสโนบายหรืออาจทำให้สาธารณชนสับสนหรือหลงผิดในความเป็นเจ้าของของสินค้าหรือแหล่งกำเนิดของสินค้าให้นายทะเบียนปฏิเสธการแก้ไขเปลี่ยนแปลงหรือการโอนดังกล่าวและแจ้งไปยังสำนักระหว่างประเทศข้อ๒๙ ในกรณีที่ได้รับแจ้งจากสำนักระหว่างประเทศให้บันทึกการทำสัญญาอนุญาตให้ใช้เครื่องหมายการค้าให้นายทะเบียนปฏิเสธการบันทึกรายการดังกล่าวและแจ้งไปยังสำนักระหว่างประเทศเพื่อให้เจ้าของเครื่องหมายการค้าหรือผู้ได้รับอนุญาตดำเนินการจดทะเบียนสัญญาอนุญาตในประเทศไทยข้อ๓๐ ในกรณีเครื่องหมายที่ขอรับความคุ้มครองในประเทศไทยเป็นเครื่องหมายรับรองหรือเครื่องหมายร่วมให้ผู้ขอจดทะเบียนส่งข้อบังคับการใช้เครื่องหมายรับรองหรือรายชื่อผู้มีสิทธิใช้เครื่องหมายร่วมเป็นภาษาไทยมายังนายทะเบียนในกรณีที่ผู้ขอจดทะเบียนมิได้ส่งเอกสารตามวรรคหนึ่งให้นายทะเบียนมีคำสั่งไม่รับจดทะเบียนและแจ้งคำสั่งดังกล่าวไปยังสำนักระหว่างประเทศให้เจ้าของเครื่องหมายส่งเอกสารภายในหกสิบวันนับแต่วันที่ถือว่าผู้ขอจดทะเบียนได้รับหนังสือแจ้งคำสั่งนายทะเบียนตามข้อ๓๓ในกรณีที่ผู้ขอจดทะเบียนมิได้ส่งเอกสารภายในระยะเวลาที่กำหนดตามวรรคสองให้ถือว่าละทิ้งคำขอจดทะเบียนระหว่างประเทศข้อ๓๑ ในกรณีที่เจ้าของเครื่องหมายการค้าขอให้บันทึกว่าเครื่องหมายการค้าที่ได้รับการจดทะเบียนระหว่างประเทศมีผลแทนเครื่องหมายการค้าที่ได้รับการจดทะเบียนในราชอาณาจักรสำหรับสินค้าทั้งหมดหรือบางอย่างที่ตรงกันให้กรอกข้อความในคำขอให้บันทึกการจดทะเบียนระหว่างประเทศแทนการจดทะเบียนในราชอาณาจักรให้ครบถ้วนตามแบบที่อธิบดีประกาศกำหนดและให้ยื่นต่อนายทะเบียน ณ กรมทรัพย์สินทางปัญญา กระทรวงพาณิชย์หรือโดยวิธีอื่นใดตามที่อธิบดีประกาศกำหนดและชำระค่าธรรมเนียมคำขอให้บันทึกการจดทะเบียนระหว่างประเทศแทนการจดทะเบียนในราชอาณาจักรเมื่อนายทะเบียนได้รับคำขอให้บันทึกการจดทะเบียนระหว่างประเทศแทนการจดทะเบียนในราชอาณาจักรแล้วให้นายทะเบียนบันทึกการแทนที่ดังกล่าวลงในทะเบียนและแจ้งให้สำนักระหว่างประเทศทราบโดยมีรายการดังต่อไปนี้(๑)เลขทะเบียนระหว่างประเทศที่ทำการบันทึก(๒)รายการสินค้าเฉพาะในกรณีที่รายการนั้นได้รับการร้องขอให้บันทึกในทะเบียนระหว่างประเทศ(๓)วันที่ยื่นคำขอและเลขคำขอของเครื่องหมายที่ได้รับการจดทะเบียนไว้ก่อนแล้วในประเทศไทย(๔)วันที่จดทะเบียนและเลขทะเบียนของเครื่องหมายที่ได้รับการจดทะเบียนไว้ก่อนแล้วในประเทศไทย(๕)วันที่อ้างสิทธิก่อนตามที่ระบุไว้ในทะเบียนเครื่องหมายที่ได้รับการจดทะเบียนไว้ก่อนแล้วในประเทศไทย(ถ้ามี)(๖)ข้อมูลอื่น ๆ ที่เกี่ยวกับสิทธิที่ได้รับมาจากการจดทะเบียนในประเทศไทยการบันทึกการจดทะเบียนระหว่างประเทศตามวรรคสองไม่มีผลให้ทะเบียนในประเทศไทยถูกยกเลิกไปข้อ๓๒ ในกรณีทะเบียนระหว่างประเทศที่ระบุขอรับความคุ้มครองในประเทศไทยได้รับการร้องขอให้เพิกถอนโดยสำนักระหว่างประเทศภายในห้าปีนับแต่วันที่ได้รับการจดทะเบียนระหว่างประเทศสำหรับสินค้าทั้งหมดหรือบางรายการที่ระบุในทะเบียนระหว่างประเทศเจ้าของทะเบียนระหว่างประเทศอาจยื่นคำขอจดทะเบียนในราชอาณาจักรเพื่อจดทะเบียนเครื่องหมายนั้นสำหรับสินค้าเดียวกันกับที่ระบุในทะเบียนระหว่างประเทศซึ่งระบุขอรับความคุ้มครองในประเทศไทยก็ได้โดยยื่นต่อกรมทรัพย์สินทางปัญญากระทรวงพาณิชย์ ภายในสามเดือนนับแต่วันที่ทะเบียนระหว่างประเทศถูกยกเลิกและให้นำบทบัญญัติที่เกี่ยวกับการขอจดทะเบียนเครื่องหมายการค้าภายในประเทศมาใช้บังคับโดยอนุโลมคำขอจดทะเบียนเครื่องหมายการค้าตามวรรคหนึ่งให้เป็นไปตามแบบที่อธิบดีประกาศกำหนดโดยอย่างน้อยต้องประกอบด้วยรายการ ดังต่อไปนี้(๑)ระบุว่าการยื่นจดทะเบียนนี้เป็นการแปลงคำขอมาจากทะเบียนระหว่างประเทศ(๒)เลขทะเบียนระหว่างประเทศที่ถูกยกเลิก(๓)วันที่จดทะเบียนระหว่างประเทศหรือวันที่ระบุขอรับความคุ้มครองในประเทศไทยในภายหลังแล้วแต่กรณี(๔)วันที่ทะเบียนระหว่างประเทศถูกยกเลิก(๕)วันที่อ้างสิทธิก่อนตามที่ระบุไว้ในคำขอระหว่างประเทศและได้รับการบันทึกไว้ในทะเบียนระหว่างประเทศ(ถ้ามี)ในกรณีที่เครื่องหมายระหว่างประเทศได้รับความคุ้มครองในประเทศไทยก่อนหรือในวันที่ทะเบียนระหว่างประเทศถูกยกเลิกหากคำขอจดทะเบียนในราชอาณาจักรที่ได้แปลงมาจากทะเบียนระหว่างประเทศเป็นไปตามหลักเกณฑ์ที่กำหนดในวรรคหนึ่งให้นายทะเบียนรับจดทะเบียนเครื่องหมายการค้าดังกล่าวโดยให้ถือว่าวันจดทะเบียนระหว่างประเทศที่ขอรับความคุ้มครองในประเทศไทยหรือวันที่บันทึกการขอรับความคุ้มครองภายหลังที่ระบุขอรับความคุ้มครองในประเทศไทยเป็นวันที่จดทะเบียนเครื่องหมายการค้านั้นในประเทศไทยและให้การอ้างสิทธิก่อนที่อยู่ในทะเบียนระหว่างประเทศที่ถูกยกเลิกไปนั้นยังคงมีผลต่อไปในทะเบียนที่ได้จดไว้ในประเทศไทยในกรณีที่เครื่องหมายระหว่างประเทศนั้นยังไม่ได้รับความคุ้มครองในประเทศไทยก่อนหรือในวันที่ทะเบียนระหว่างประเทศถูกยกเลิกการดำเนินการที่ได้ทำไปแล้วก่อนหรือในวันที่ได้ยื่นคำขอแปลงทะเบียนระหว่างประเทศให้ถือว่าเป็นการดำเนินการเพื่อวัตถุประสงค์ในการยื่นคำขอที่เกิดจากการแปลงทะเบียนระหว่างประเทศและให้วันจดทะเบียนระหว่างประเทศที่ขอรับความคุ้มครองในประเทศไทยหรือวันที่บันทึกการขอรับความคุ้มครองภายหลังที่ระบุขอรับความคุ้มครองในประเทศไทยเป็นวันยื่นคำขอจดทะเบียนข้อ๓๓ หนังสือแจ้งการให้ความคุ้มครองหนังสือแจ้งการคัดค้าน หนังสือแจ้งคำสั่งไม่รับจดทะเบียนหนังสือแจ้งผลการพิจารณากรณีที่มีการคัดค้าน หนังสือแจ้งผลคำสั่ง คำวินิจฉัยหรือคำพิพากษา หนังสือสำคัญแสดงการจดทะเบียน หนังสือเรียกและหนังสืออื่นใดที่แจ้งไปยังสำนักระหว่างประเทศ ผู้ขอจดทะเบียนหรือเจ้าของเครื่องหมายการค้า ให้เป็นไปตามแบบที่อธิบดีประกาศกำหนดเมื่อได้ส่งหนังสือตามวรรคหนึ่งและเวลาได้ล่วงพ้นไปสามสิบวันแล้วให้ถือว่าผู้ขอจดทะเบียนหรือเจ้าของเครื่องหมายการค้าได้รับหนังสือนั้นแล้วในกรณีที่สำนักระหว่างประเทศแจ้งว่ามีความบกพร่องและความบกพร่องเกิดจากกรมทรัพย์สินทางปัญญากระทรวงพาณิชย์ ให้นายทะเบียนยกเลิกหนังสือและคำสั่งเดิม (ถ้ามี)และออกหนังสือและคำสั่งใหม่และให้นับระยะเวลาตามวรรคสองนับแต่วันที่ได้ส่งหนังสือฉบับใหม่ให้ไว้ณ วันที่ ๑๔ ธันวาคม พ.ศ. ๒๕๖๐สนธิรัตน์สนธิจิรวงศ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๗๙/๑๓ และมาตรา ๗๙/๑๔ แห่งพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๓) พ.ศ.๒๕๕๙ บัญญัติให้การขอและการจดทะเบียนการขอบันทึกการจดทะเบียนระหว่างประเทศแทนการจดทะเบียนเครื่องหมายการค้าในราชอาณาจักรการขอรับความคุ้มครอง การแก้ไขเปลี่ยนแปลงรายการในทะเบียนการอุทธรณ์คำสั่งของนายทะเบียน และการต่ออายุการจดทะเบียน รวมทั้งการดำเนินการอื่นใดภายใต้พิธีสารมาดริดเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง โดยต้องดำเนินการให้สอดคล้องกับพิธีสารมาดริดจึงจำเป็นต้องออกกฎกระทรวงนี้พรวิภา/ภวรรณตรี/จัดทำ๒๓มกราคม ๒๕๖๑วิชพงษ์/ตรวจ๒๔มกราคม ๒๕๖๑[๑] ราชกิจจานุเบกษาเล่ม ๑๓๔/ตอนที่ ๑๒๗ ก/หน้า ๑/๑๘ ธันวาคม ๒๕๖๐